1997D0101 — SK — 11.06.2008 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE RADY z 27. januára 1997 ktorým sa zavádza vzájomná výmena informácií a údajov zo sietí a samostatných staníc merajúcich znečistenie vo voľnom ovzduší v rámci členských štátov (97/101/ES) (Ú. v. ES L 035, 5.2.1997, p.14)

Zmenené a doplnené:









▼B

ROZHODNUTIE RADY

z 27. januára 1997

ktorým sa zavádza vzájomná výmena informácií a údajov zo sietí a samostatných staníc merajúcich znečistenie vo voľnom ovzduší v rámci členských štátov

(97/101/ES)







RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 130s ods. 1, so zreteľom na návrh Komisie ( 1 ), so zreteľom na stanovisko Hospodárskeho a sociálneho výboru ( 2 ), v súlade s postupom ustanoveným v článku 189c zmluvy ( 3 ), (1) keďže piaty akčný program Európskeho spoločenstva pre životné prostredie ( 4 ) požaduje zberať základné údaje o životnom prostredí a zlepšovať ich zlučiteľnosť, porovnateľnosť a priehľadnosť; (2) keďže ciele a úlohy Európskej environmentálnej agentúry (EEA) sú ustanovené v nariadení Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete ( 5 ); (3) keďže je potrebné vytvoriť postup výmeny informácií o kvalite ovzdušia a tým pomôcť v boji proti jeho znečisťovaniu a zhoršovaniu so zámerom zlepšovať kvalitu života a životného prostredia v celom spoločenstve a prostredníctvom sledovania dlhodobých trendov a zlepšení vyplývajúcich z vnútroštátnych právnych predpisov a právnych predpisov spoločenstva bojovať so znečisťovaním ovzdušia; (4) keďže by sa malo zabrániť duplicite pri poskytovaní informácií, najmä pokiaľ ide o informácie, ktoré sa majú poskytovať Európskej environmentálnej agentúre a Komisii; (5) keďže skúsenosti získané počas výmeny informácií vykonávanej podľa rozhodnutia Rady 75/441/EHS z 24. júna 1975, ktorým sa zavádza spoločný postup výmeny informácií medzi dozornou a monitorovacou sieťou založenej na údajoch týkajúcich sa znečisťovania atmosféry spôsobeného určitými zlúčeninami a rozptýlenými časticami ( 6 ) a podľa rozhodnutia Rady 82/459/EHS z 24. júna 1982, ktorým sa zavádza vzájomná výmena informácií a údajov zo sietí a samostatných staníc merajúcich znečistenie ovzdušia v rámci členských štátov ( 7 ), umožňujú zaviesť úplnejšiu a reprezentatívnejšiu výmenu informácií zväčšením počtu monitorovaných znečisťujúcich látok a zahrnutím sietí a samostatných staníc merajúcich znečistenie vo voľnom ovzduší; (6) keďže by sa malo rozlišovať medzi informáciami, ktoré sa musia poskytovať stále, najmä tými, ktoré sa vzťahujú na smernicu Rady 96/62/ES z 27. septembra 1996 o posudzovaní a kontrole kvality voľného ovzdušia ( 8 ) (ďalej len „smernica o kvalite ovzdušia“) a informáciami, ktoré sa musia predkladať vtedy, keď sú k dispozícii; (7) keďže zberané informácie musia byť dostatočne reprezentatívne, aby umožnili mapovať úrovne znečistenia v celom spoločenstve; (8) keďže používaním spoločných pravidiel validácie a spracovania výsledkov meraní sa zlepší zlučiteľnosť a porovnateľnosť posielaných údajov, PRIJALA TOTO ROZHODNUTIE:







Článok 1

Ciele

1. Týmto sa zavádza vzájomná výmena informácií a údajov zo sietí a samostatných staníc merajúcich znečistenie vo voľnom ovzduší, ďalej len „vzájomná výmena“. Vzťahuje sa na:

— siete a stanice, ktoré obsahujú podrobné informácie popisujúce siete a stanice pre monitorovanie znečistenia ovzdušia pôsobiace v členských štátoch,

— merania kvality ovzdušia získané zo staníc: výmena sa týka údajov počítaných v súlade s bodmi 3 a 4 prílohy I z meraní znečistenia ovzdušia, ktoré vykonávajú stanice v členských štátoch.

2. Za fungovanie vzájomnej výmeny je zodpovedná Komisia a subjekty uvedené v článku 6. Kvôli využívaniu skúsenosti, ktoré získala Európska environmentálna agentúra, a v rámci svojej právomoci bude Komisia konzultovať s Environmentálnou agentúrou, okrem iného, pokiaľ ide o prevádzku a praktickú realizáciu informačného systému.

Článok 2

Znečisťujúce látky

1. Vzájomná výmena sa týka látok znečisťujúcich ovzdušie, ktoré sú uvedené v prílohe I k smernici o kvalite ovzdušia.

2. Členské štáty budú v rámci vzájomnej výmeny podávať správy aj o látkach znečisťujúcich ovzdušie, ktoré sú uvedené v bode 2 prílohy I v takom rozsahu, aby boli príslušné údaje k dispozícii subjektom uvedeným v článku 6 a aby boli v členských štátoch nepretržite merané.

Článok 3

Stanice

Vzájomná výmena v zmysle článku 1 sa týka staníc:

— ktoré sa používajú v rámci vykonávania smerníc prijatých v súlade s článkom 4 smernice o kvalite ovzdušia,

— ktorých sa netýkajú smernice uvedené v prvej zarážke, ale členské štáty ich vyberú na tento účel spomedzi existujúcich vnútroštátnych staníc s cieľom odhadovať úrovne miestneho znečistenia látkami uvedenými v bode 2 prílohy I a úrovne regionálneho znečistenia (takzvané „úrovne pozadia“) všetkými látkami uvedenými v prílohe I,

— ktoré sa, pokiaľ je to možné, zúčastňovali na vzájomnej výmene informácií zavedenej na základe rozhodnutia 82/459/EHS za predpokladu, že nespadajú pod druhú zarážku.

Článok 4

Požadované informácie o sieťach a staniciach

1. Informácie, ktoré treba oznamovať Komisii, sa týkajú charakteristík meracích staníc, meracích zariadení a prevádzkových postupov, ktoré sa v týchto staniciach dodržiavajú a štruktúry a organizácie siete, do ktorej patria. Tieto informácie sa odovzdávajú, pokiaľ už neboli poskytnuté Komisii, v rámci existujúcich právnych predpisov o kvalite ovzdušia. Požadované informácie sú určené na idnikatívnom základe v prílohe II. V súlade s postupom ustanoveným v článku 7 Komisia stanoví minimálny rozsah informácií, ktoré jej budú členské štáty posielať.

2. Pokiaľ ide o stanice uvedené v prvej zarážke článku 3, vzájomná výmena začne platiť hneď po nadobudnutí účinnosti právnych predpisov uvedených v článku 4 smernice o kvalite ovzdušia.

3. Najneskôr šesť mesiacov po nadobudnutí účinnosti tohto rozhodnutia Komisia poskytne členským štátom existujúcu databázu obsahujúcu informácie, ktoré už zhromaždili jej služby o danom predmete a softvér, ktorý ju umožní používať a aktualizovať. Členské štáty tieto informácie opravia, zmenia a/alebo doplnia. Aktualizované počítačové súbory sa budú posielať Komisii počas druhého roku po nadobudnutí účinnosti tohto rozhodnutia, najneskôr však do 1. októbra.

Tieto informácie budú prístupné verejnosti prostredníctvom informačného systému vytvoreného Európskou environmentálnou agentúrou; agentúra alebo členské štáty ich tiež môžu poskytovať na požiadanie.

4. V súlade s postupom ustanoveným v článku 7 Komisia stanoví technické postupy poskytovania informácií, pričom zohľadní ustanovenia článku 1 ods. 2.

5. Keď členské štáty prvýkrát pošlú informácie, Komisia ich zaradí do svojej databázy a každý rok vypracuje technickú správu o zhromaždených informáciách; aktualizovanú databázu „siete — stanice“ poskytne členským štátom najneskôr do 1. júla. Členské štáty tieto informácie opravia, zmenia a/alebo doplnia. Aktualizované počítačové súbory pošlú Komisii najneskôr do 1. októbra.

Článok 5

Informácie, ktoré treba poskytovať o údajoch nameraných stanicami

1. Komisii sa budú poskytovať tieto výsledky:

a) údaje definované v bodoch 3 a 4 prílohy I z tých staníc, ktoré sú uvedené v prvej zarážke článku 3 a vybrané podľa kritérií stanovených v smerniciach prijatých v súlade s článkom 4 smernice o kvalite ovzdušia; pri výbere týchto staníc sa musia brať do úvahy rôzne podmienky kvality ovzdušia v každom členskom štáte;

b) najmenej ročné údaje definované v bode 4 prílohy I zo všetkých ostatných staníc uvedených v druhej zarážke článku 3;

c) údaje definované v bodoch 3 a 4 prílohy I zo všetkých staníc uvedených v tretej zarážke článku 3.

Tieto údaje sa odovzdávajú, pokiaľ už neboli poskytnuté Komisii podľa existujúcich právnych predpisov o kvalite ovzdušia.

2. Členské štáty sú zodpovedné za validáciu údajov, ktoré sa poskytujú alebo používajú na výpočty hodnôt poskytovaných v súlade so všeobecnými pravidlami ustanovenými v prílohe III. Akékoľvek zoskupovanie údajov a štatistické výpočty, ktoré vykonáva členský štát, musia byť v súlade s kritériami, ktoré sú aspoň také prísne ako kritériá uvedené v prílohe IV.

3. Členské štáty budú poskytovať výsledky za kalendárny rok najneskôr do 1. októbra nasledujúceho roku; prvé údaje budú poskytnuté za kalendárny rok 1997.

4. Pokiaľ je to možné, členské štáty poskytnú Komisii informácie zhromaždené za obdobie od 1. októbra 1989 do dňa nadobudnutia účinnosti tohto rozhodnutia zo staníc, ktoré sa zúčastňovali na vzájomnej výmene informácií zavedenej rozhodnutím 82/459/EHS.

5. V súlade s postupom ustanoveným v článku 7 Komisia stanoví technické postupy poskytovania výsledkov, pričom zohľadní ustanovenia článku 1 ods. 2.

6. Komisia zaradí poskytnuté údaje do svojej databázy, každý rok vypracuje technickú správu o zhromaždených informáciách a aktualizovanú databázu „výsledky“ poskytne členským štátom.

Tieto informácie budú prístupné verejnosti prostredníctvom informačného systému vytvoreného Európskou environmentálnou agentúrou; agentúra ich tiež môže dodávať na požiadanie.

Tieto informácie, či už sú prístupné, dodané, alebo zaradené do správy, budú založené iba na validovaných údajoch.

7. Komisia vypracuje všeobecnú správu pre verejnosť, v ktorej zhrnie zhromaždené údaje a stručne popíše základné trendy kvality ovzdušia v Európskej únii.

8. Komisia po dohode s členskými štátmi zabezpečí poskytovanie vybraných údajov, potrebných na účely rôznych medzinárodných programov, medzinárodným orgánom.

Článok 6

Každý členský štát určí jeden alebo niekoľko subjektov zodpovedných za zavedenie a fungovanie vzájomnej výmeny informácií a bezodkladne o tom bude informovať Komisiu.

Článok 7

V súlade s postupom ustanoveným v článku 12 smernice o kvalite ovzdušia Komisia určí, ak je to vhodné:

— vypracovanie a aktualizáciu predpisov týkajúcich sa poskytovania údajov a informácií,

— kontakt s činnosťami, ktoré vykonáva Európska environmentálna agentúra v oblasti znečisťovania ovzdušia.

▼M2 —————

▼B

Článok 8

Najneskôr do konca päťročného obdobia po nadobudnutí účinnosti tohto rozhodnutia Komisia predloží Rade správu o jeho vykonávaní. Túto správu bude sprevádzať akýkoľvek návrh na zmenu a doplnenie tohto rozhodnutia, ktorý bude Komisia pokladať za vhodný.

Článok 9

Toto rozhodnutie sa bude uplatňovať s účinnosťou od 1. januára 1997.

Článok 10

Toto rozhodnutie je adresované členským štátom.

▼M1









PRÍLOHA I

ZOZNAM ZNEČISŤUJÚCICH LÁTOK, ŠTATISTICKÝCH UKAZOVATEĽOV A JEDNOTIEK MIERY

1. Znečisťujúce látky uvedené v prílohe I smernice 96/62/ES o kvalite ovzdušia

2. Znečisťujúce látky, ktoré nie sú uvedené v prílohe I smernice 96/62/ES o kvalite ovzdušia

Znečisťujúce látky, ktoré sa musia nahlasovať podľa iných smerníc, ako je smernica 96/62/ES, sú uvedené v časti 3 pod číslami 14 a 15. Znečisťujúce látky, ktoré sa musia nahlasovať, len ak sú k dispozícii, sú uvedené pod číslami 16 až 63.

3. Znečisťujúce látky, jednotky miery, doby priemerovania:







č. ISO kód (1) Vzorec Názov znečisťujúcej látky Jednotky miery (2) Priemer za (3) Vyjadrené ako Príslušné smernice (4) Znečisťujúce látky uvedené v prílohe I smernice 96/62/ES o kvalite ovzdušia 1 01 SO2 oxid siričitý μg/m3 1 h 1999/30/ES 80/779/EHS 89/427/EHS (5) 2 03 NO2 oxid dusičitý μg/m3 1 h 1999/30/ES 85/203/EHS 3 24 PM10 tuhé častice (< 10 μm) μg/m3 24 h 1999/30/ES 96/62/ES 4 39 PM2,5 (6) tuhé častice (< 2,5 μm) μg/m3 24 h 1999/30/ES 96/62/ES 5 22 SPM suspendované častice (spolu) μg/m3 24 h 80/779/EHS 89/427/EHS 6 19 Pb olovo μg/m3 24 h 1999/30/ES 82/884/EHS 7 08 O3 Ozón μg/m3 1 h 92/72/EHS 8 V4 C6H6 benzén μg/m3 24 h 96/62/ES 2000/69/ES 9 04 CO oxid uhoľnatý mg/m3 1 h 96/62/ES 2000/69/ES 10 82 Cd (7) kadmium ng/m3 24 h 96/62/ES 11 80 As arzén ng/m3 24 h 96/62/ES 12 87 Ni nikel ng/m3 24 h 96/62/ES 13 85 Hg ortuť ng/m3 24 h 96/62/ES Znečisťujúce látky, ktoré sa musia nahlasovať podľa ostatných smerníc EU 14 11 BS čierny dym μg/m3 24 h 80/779/EHS 89/427/EHS 15 35 NOx oxidy dusíka μg/m3 1 h ekvivalent NO2 1999/30/ES Ostatné znečisťujúce látky (8) 16 V8 C2H6 etán μg/m3 24 h 17 V9 H2C = CH2 etén (etylén) μg/m3 24 h 18 V3 HC = CH etín (acetylén) μg/m3 24 h 19 VN H3C-CH2-CH3 propán μg/m3 24 h 20 VP CH2= CH-CH3 propén μg/m3 24 h 21 V6 H3C-CH2-CH2-CH3 n-bután μg/m3 24 h 22 V5 H3C-CH(CH3)2 izo-bután μg/m3 24 h 23 V1 H2C = CH-CH2-CH3 l-butén μg/m3 24 h 24 V2 H3C-CH = CH-CH3 trans-2-butén μg/m3 24 h 25 V7 H3C-CH = CH-CH3 cis-2-butén μg/m3 24 h 26 V0 CH2= CH-CH = CH2 butadién 1,3 μg/m3 24 h 27 VK H3C-(CH2)3-CH3 n-pentán μg/m3 24 h 28 V1 H3C-CH2-CH(CH3)2 izo-pentán μg/m3 24 h 29 VL H2C = CH-CH2-CH2-CH3 1-pentén μg/m3 24 h 30 VM H3C-HC = CH-CH2-CH3 2-pentén μg/m3 24 h 31 VF H2C = CH-C(CH3)= CH2 izoprén μg/m3 24 h 32 VD C36H14 n-hexán μg/m3 24 h 33 n.a. (9) (CH3)2-CH-CH2-CH2-CH3 i-hexán μg/m3 24 h 34 VC C7H16 n-heptán μg/m3 24 h 35 VH C8H18 n-oktán μg/m3 24 h 36 VG (CH3)3-C-CH2-CH-(CH3)2 izo-oktán μg/m3 24 h 37 VQ C6H5-CH3 toluén μg/m3 24 h 38 VA C6H5-C2H5 etyl benzén μg/m3 24 h 39 VU m,p-C6H4(CH3)2 M,p-xylén μg/m3 24 h 40 VV o-C6H4-(CH3)2 o-xylén μg/m3 24 h 41 VS C6H3-(CH3)3 1,2,4-trimetylbenzén μg/m3 24 h 42 VR C6H3(CH3)3 1,2,3-trimetylbenzén μg/m3 24 h 43 VT C6H3(CH3)3 1,3,5-trimetylbenzén μg/m3 24 h 44 VB HCHO formaldehyd μg/m3 1 h 45 20 THC (NM) nemetánové uhľovodíky celkom μg/m3 24 h ekvivalent C 46 10 SA vysoká acidita μg/m3 24 h ekvivalent SO2 82/459/EHS (alternatíva pre SO2) 47 n.a. PM1 tuhé častice (< 1 μm) μg/m3 24 h 96/62/ES 48 16 CH4 metán μg/m3 24 h 49 83 Cr chróm ng/m3 24 h 50 90 Mn mangán ng/m3 24 h 51 05 H2S sírovodík μg/m3 24 h 52 n.a. CS2 sírouhlík μg/m3 1 h 53 n.a. C6H5-CH = CH2 styrén μg/m3 24 h 54 n.a. CH2= CH-KN akrylonitril μg/m3 24 h 55 H3 ClCHCCl2 trichlóretylén μg/m3 24 h 56 H4 C2Cl4 tetrachlóretylén μg/m3 24 h 57 n.a. CH2Cl2 dichlórmetán μg/m3 24 h 58 P6 BaP Benzo(a)pyrén ng/m3 24 h 59 n.a. VC vynilchlorid μg/m3 24 h 60 09 PAN peroxyacetyl nitrát μg/m3 1 h 61 21 NH3 amoniak μg/m3 24 h 62 n.a. N-dep. mokré depozície dusíka mg/(m2*mesiac) 1 mesiac ekvivalent N 63 n.a. S-dep. mokré depozicíe síry mg/(m2*mesiac) 1 mesiac ekvivalent S (1) ISO 7168-2: 1999. (2) Použite aspoň dve číslice pre každú hlásenú hodnotu, napr. 1,4 mg/m3 alebo 21 μg/m3. (3) Určité meracie techniky používajú doby odberu vzoriek od niekoľkých minút až po niekoľko týždňov. V takom prípade sa môžu nahlásiť hodnoty s inými časmi priemerovania, ako sú časy priemerovania uvedené v tomto stĺpci, ale uvedie sa pri nich skutočná doba priemerovania. (4) Smernice platné v čase nadobudnutia platnosti revidovaných príloh rozhodnutia o výmene informácií. (5) Ktorou sa menila a doplnila smernica 80/779/EHS. (6) Pre PM2,5 (tuhé častice) nie je k dispozícii žiadna referenčná metóda v čase nadobudnutia platnosti príloh rozhodnutia o výmene informácií. (7) Pre ťažké kovy a PAH sa práve pripravujú právne predpisy spoločenstva, ktorých výsledkom by mal byť najmä zoznam konkrétnych PAH látok a v prípade potreby aj návrhy zmien a doplnkov tejto smernice. (8) Ak sú k dispozícií. (9) Neexistuje.

4. Údaje vypočítané za kalendárny rok, ktoré sa zasielajú Komisii

Členské štáty zašlú nespracované údaje alebo zašlú nespracované údaje a štatistiky.

Od tých členských štátov, ktoré zasielajú nespracované údaje a štatistiky, sa vyžadujú tieto štatistiky:

— za znečisťujúce látky 1 až 61: — aritmetický priemer, medián, percentil 98 (a percentil 99,9, ktorý sa zasiela na báze dobrovoľnosti za tie znečisťujúce látky, u ktorých sa počíta hodinový priemer) a maximum vypočítané z prvotných nespracovaných údajov zodpovedajúcich odporúčaným dobám priemerovania uvedeným vyššie v tabuľke,

— za znečisťujúce látky 62 a 63: — celková mesačná depozícia vypočítaná z prvotných nespracovaných údajov zodpovedajúcich odporúčaným dobám priemerovania uvedeným vyššie v tabuľke.

Y-tý percentil sa vyberá zo skutočne nameraných hodnôt. Všetky hodnoty sa zoradia vo vzrastajúcom poradí:

Y-tý percentil je koncentrácia Xk, kde hodnota k sa vypočíta takto:

pričom sa q rovná y/100 a N je počet skutočne nameraných hodnôt.

Hodnota (q x N) sa zaokrúhľuje na najbližšie celé číslo.

Všetky výsledky by mali byť vyjadrené za týchto podmienok: teplota 293 K a tlak 101,3 kPa, s výnimkou znečisťujúcich látok uvedených pod číslami 62 a 63. U znečisťujúcich látok viazaných na častice sa údaje za rok 2001 a nasledujúce roky uvádzajú za podmienok vonkajšieho prostredia.

5. Zasielanie údajov Komisii:

Údaje sa zasielajú v jednom z nasledujúcich formátov: rozšírený formát ISO 7168 verzia 2, formát kompatibilný s NASA-AMES 1001/1010 alebo DEM ( 9 ): alebo v databáze DEM:

Komisia potvrdí prijatie údajov a počet staníc a znečisťujúcich látok.









PRÍLOHA II

INFORMÁCIE TÝKAJÚCE SA SIETÍ, STANÍC A MERACÍCH TECHNÍK

Členské štáty musia hlásiť informácie a údaje k nasledujúcim bodom: I.1, I.4.1 až I.4.4, I.5, II.1.1, II.1.4, II.1.8, II.1.10, II.1.11 a II.2.1. K ostatným bodom je potrebné poskytnúť čo najviac informácií:

I. INFORMÁCIE TÝKAJÚCE SA SIETÍ I.1. Názov I.2. Skratka I.3. Typ sietí (miestneho priemyslu, mestská, mestského územia, okresná, krajská, celoštátna, medzinárodná atď.) I.4. Orgán zodpovedný za riadenie siete I.4.1. Názov I.4.2. Meno zodpovednej osoby I.4.3. Adresa I.4.4. Telefónne a faxové čísla I.4.5. e-mail: I.4.6. Adresa webovej stránky I.5. Časový referenčný základ (UTC, miestny)

II. INFORMÁCIE TÝKAJÚCE SA STANÍC II.1. Všeobecné informácie II.1.1. Názov stanice II.1.2. Názov mesta a lokality, kde sa stanica nachádza II.1.3. Národné alebo miestne referenčné číslo alebo kód II.1.4. Kód stanice pridelený Komisiou podľa tohto rozhodnutia II.1.5. Názov odbornej inštitúcie zodpovednej za stanicu (ak je iná ako inštitúcia zodpovedná za sieť) II.1.6. Inštitúcie alebo programy, ktorým sa údaje nahlasujú (v prípade potreby zlúčené) (miestne, národné, Európska komisia, GEMS, OECD, EMEP atď.) II.1.7. Cieľ (ciele) monitorovania [splnenie požiadaviek právnych nástrojov, hodnotenie vystavenia vplyvu znečisťujúcich látok (ľudské zdravie alebo ekosystémy alebo materiály), analýza vývoja, hodnotenie emisií atď.] II.1.8. Zemepisné súradnice (podľa ISO 6709: zemepisná dĺžka a šírka a nadmorská výška) II.1.9. IV úroveň NUTS (nomenklatúra des unités territoriales statistiques) II.1.10. Merané znečisťujúce látky II.1.11. Merané meteorologické parametre II.1.12. Ďalšie dôležité informácie: prevládajúci smer vetra, pomer medzi vzdialenosťou od najbližších prekážok a ich výškou atď. II.2. Klasifikácia stanice II.2.1. Typ oblasti II.2.1.1. Mestská: súvislá zástavba II.2.1.2. Predmestská: z veľkej časti zastavaná: súvislá zástavba rodinných domov striedajúca sa nezastavanými oblasťami (malé jazerá, lesy, poľnohospodárska pôda) II.2.1.3. Vidiecka ( 10 ): všetky oblasti, ktoré nespĺňajú kritériá mestských alebo predmestských oblastí II.2.2. Typ stanice vo vzťahu k prevládajúcim emisným zdrojom II.2.2.1. Dopravná: stanice, ktoré sa nachádzajú v takých oblastiach, kde je úroveň znečistenia ovplyvnená najmä emisiami z neďalekej cesty alebo ulice II.2.2.2. Priemyselná: stanice nachádzajúce sa v takých oblastiach, kde je úroveň znečistenia ovplyvnená najmä blízkym osamelým priemyselným zdrojom alebo v priemyselných oblastiach II.2.2.3. Krajinná: stanice, ktoré nie sú ani dopravné, ani priemyselné ( 11 ) II.2.3. Doplňujúce informácie o stanici II.2.3.1. Monitorovaná oblasť (dosah). Pri dopravných staniciach namiesto toho uveďte dĺžku ulice resp. cesty, ktorú táto stanica monitoruje II.2.3.2. Mestské a predmestské stanice — počet obyvateľov v meste II.2.3.3. Dopravné stanice — hustota premávky (ročný priemer dennej premávky) — vzdialenosť od okraja chodníka — podiel nákladnej dopravy — rýchlosť premávky — vzdialenosť medzi budovami a výška priečelia budov (uličné kaňony) — šírka ulice resp. cesty (bez okolitej zástavby) II.2.3.4. Priemyselné stanice — typ priemyselného odvetvia (odvetví) (vybraná nomeklatúra/názvoslovie pre kódy znečisťujúcich látok) — vzdialenosť k zdroju resp. k plošnému zdroju II.2.3.5. Vidiecke krajinné stanice (podkategórie) — nachádzajúce sa v blízkosti mesta — oblastné — vzdialené

III. INFORMÁCIE TÝKAJÚCE SA KONFIGURÁCIE MERACÍCH ZARIADENÍ III.1. Zariadenie III.1.1. Názov III.1.2. Analytický princíp alebo metóda merania III.2. Charakteristika odberu vzoriek III.2.1. Umiestnenie odberového bodu (priečelie budovy, chodník, okraj cesty, dvor atď.) III.2.2. Výška odberového bodu III.2.3. Integračná doba výsledku III.2.4. Čas odberu vzoriek









PRÍLOHA III

POSTUP OVEROVANIA ÚDAJOV A ZABEZPEČENIE KVALITY

Všetky zaslané údaje sú považované za platné.

Členské štáty sú povinné zabezpečiť zavedenie postupov pre zabezpečenie kvality spĺňajúcich všeobecné ciele tejto smernice a najmä ciele príslušných smerníc.









PRÍLOHA IV

KRITÉRIA PRE SUMARIZÁCIU ÚDAJOVA VÝPOČET ŠTATISTICKÝCH PARAMETROV

Tieto kritéria sa týkajú najmä zberu údajov

Ak v smerniciach EÚ neboli ustanovené kritéria pre sumarizáciu údajov a výpočet štatistických parametrov, platí nasledovné:

a) Sumarizácia údajov Kritéria pre výpočet hodinových a 24-hodinových hodnôt z údajov s kratšou dobou priemerovania sú



— pre hodinové hodnoty: minimálne 75 percentný zber údajov — pre 24-hodinové hodnoty: musí byť k dispozícii minimálne 13 hodinových hodnôt, pričom nesmie chýbať viac ako 6 po sebe idúcich hodinových hodnôt.

b) Výpočet štatistických parametrov



— pre priemer a medián minimálne 50 percentný zber údajov — pre percentily 98 a 99,9 a pre maximum: minimálne 75 percentný zber údajov Pomer medzi počtom platných údajov za dve posudzované ročné obdobia nesmie byť vyšší ako 2, pričom týmito dvoma obdobiami sú zima (od januára do marca vrátane a od októbra do decembra vrátane) a leto (od apríla do septembra vrátane).